În fiecare zi, trotuarul de la Piața Romană este ocupat de mașini, parcate ilegal. Poliția Locală a Municipiului București a venit, miercuri, să verifice situația. Ce au pățit șoferii care și-au lăsat mașinile pe trotuar? Nimic.

Unul dintre agenţi a notat toate numerele de înmatriculare ale maşinilor lăsate pe spaţiul pietonal. “Conducătorii auto vor primi doar un avertisment, pentru că Ordonanţa de urgenţă nr. 195/2002 precizează că şoferii pot parca pe trotuar dacă rămâne liber cel puţin un culoar de minimum un metru lăţime, destinat circulaţiei pietonilor”, ne-a declarat Răzvan Popa, purtător de cuvânt al PLMB, potrivit libertatea.ro.

Şoferii care nu au fost găsiţi la maşini n-au păţit nimic, pentru că avetismentul se dă doar personal. Agenţii PLMB vor patrula şi zilele viitoare prin zona Pieţei Romane.

Etichete: avertisment, parcare, Piaţa Romană, Politia Locala a Municipiului Bucuresti, şofer, trotuar